
DR.30.10.2013 21 

 

RANG UNDANG-UNDANG 

 

RANG UNDANG-UNDANG PERBEKALAN 2014 

Bacaan Kali Yang Kedua 

DAN 

USUL 

ANGGARAN PEMBANGUNAN 2014 

 

Aturan Urusan Mesyuarat dibacakan bagi menyambung semula perbahasan yang 
ditangguhkan atas masalah, “Bahawa Rang Undang-undang Perbekalan 2014 dibacakan 
kali yang kedua sekarang” dan “Bahawa Usul yang berikut ini dirujuk kepada Jawatankuasa 
sebuah-buah Majlis.” 

“Bahawa Dewan ini, mengikut subseksyen 4(3) Akta Kumpulan 
Wang Pembangunan 1966 [Akta 406], membuat ketetapan iaitu suatu 
jumlah wang sebanyak tidak lebih dari empat puluh enam bilion empat 
ratus sembilan puluh sembilan juta sembilan ratus sembilan puluh 
sembilan ribu ringgit (RM46,499,999,000) dibelanjakan daripada 
Kumpulan Wang Pembangunan bagi tahun 2014, dan bagi tujuan dan 
butiran perbelanjaan pembangunan yang dinyatakan di bawah Maksud 
Pembangunan atau (“P”) dalam senarai Anggaran Perbelanjaan 
Persekutuan 2014, yang dibentangkan sebagai Kertas  Perintah 42 
Tahun 2013, adalah diuntukkan di bawah Maksud-maksud yang 
berkenaan jumlah-jumlah yang bersetentangan dengan butiran-butiran itu 
di ruangan enam dan tujuh senarai tersebut. [29 Oktober 2013] 

 

Timbalan Yang di-Pertua [Dato' Haji Ismail bin Haji Mohamed Said]: Ya, minta 

Yang Berhormat Parit Sulong menyambung ucapan.   

 

11.38 pg. 

Dato' Noraini binti Ahmad [Parit Sulong]: Terima kasih Tuan Yang di-Pertua. 

Itulah semalam Yang Berhormat Gombak tidak tunggu sampai 9.30 malam. Okey, terima 
kasih Tuan Yang di-Pertua. Jadinya semalam saya Bismillah sahaja. Jadi hari ini Bismillahi 
Rahmani Rahim, assalamualaikum warahmatullahi wabarakatuh. Terima kasih banyak-
banyak beri saya peluang untuk sama-sama berbahas pada kali ini. Ssaya hendak 
mengambil kesempatan ini bagi pihak kawasan Parlimen Parit Sulong untuk mengucapkan 
tahniah kepada Yang Amat Berhormat Pekan di atas pembentangan Bajet 2014 yang 
‘Memperteguh Ketahanan Ekonomi, Memperkasa Transformasi dan Melaksana Janji’ 
dengan fokus kepada lima teras utama.   

Tuan Yang di-Pertua, saya seperti kebiasaan dalam bajet-bajet yang lepas, 
kawasan luar bandar ini tidak pernah ditinggalkan oleh Kerajaan Barisan Nasional 
terutamanya memberi tumpuan kepada pembangunan luar bandar. Sama juga di dalam 
Bajet 2014 ini.  Kali ini kerajaan memperuntukkan RM4.1 bilion untuk pelbagai program 
dalam usaha untuk mempergiat pembangunan luar bandar termasuklah membaik pulih, 
menaik taraf 437 kilometer jaringan jalan luar bandar di seluruh negara. 

 

 [Tuan Yang di-Pertua mempengerusikan Mesyuarat] 

 



RANG UNDANG-UNDANG. RANG UNDANG-UNDANG PERBEKALAN 2014 Bacaan Kali Yang Kedua DAN USUL ANGGARAN PEMBANGUNAN 2014. Aturan Urusan Mesyuarat dibacakan bagi menyambung semula perbahasan yang ditangguhkan atas masalah, "Bahawa Rang Undang-undang Perbekalan 2014 dibacakan kali yang kedua sekarang" dan "Bahawa Usul yang berikut ini dirujuk kepada Jawatankuasa sebuah-buah Majlis." "Bahawa Dewan ini, mengikut subseksyen 4(3) Akta Kumpulan Wang Pembangunan 1966 [Akta 406], membuat ketetapan iaitu suatu jumlah wang sebanyak tidak lebih dari empat puluh enam bilion empat ratus sembilan puluh sembilan juta sembilan ratus sembilan puluh sembilan ribu ringgit (RM46,499,999,000) dibelanjakan daripada Kumpulan Wang Pembangunan bagi tahun 2014, dan bagi tujuan dan butiran perbelanjaan pembangunan yang dinyatakan di bawah Maksud Pembangunan atau ("P") dalam senarai Anggaran Perbelanjaan Persekutuan 2014, yang dibentangkan sebagai Kertas Perintah 42 Tahun 2013, adalah diuntukkan di bawah Maksud-maksud yang berkenaan jumlah-jumlah yang bersetentangan dengan butiran-butiran itu di ruangan enam dan tujuh senarai tersebut. [29 Oktober 2013]. Timbalan Yang di-Pertua [Dato' Haji Ismail bin Haji Mohamed Said]: Ya, minta Yang Berhormat Parit Sulong menyambung ucapan. 11.38 pg. Dato' Noraini binti Ahmad [Parit Sulong]: Terima kasih Tuan Yang di-Pertua. Itulah semalam Yang Berhormat Gombak tidak tunggu sampai 9.30 malam. Okey, terima kasih Tuan Yang di-Pertua. Jadinya semalam saya Bismillah sahaja. Jadi hari ini Bismillahi Rahmani Rahim, assalamualaikum warahmatullahi wabarakatuh. Terima kasih banyak- banyak beri saya peluang untuk sama-sama berbahas pada kali ini. Ssaya hendak mengambil kesempatan ini bagi pihak kawasan Parlimen Parit Sulong untuk mengucapkan tahniah kepada Yang Amat Berhormat Pekan di atas pembentangan Bajet 2014 yang 'Memperteguh Ketahanan Ekonomi, Memperkasa Transformasi dan Melaksana Janji' dengan fokus kepada lima teras utama. Tuan Yang di-Pertua, saya seperti kebiasaan dalam bajet-bajet yang lepas, kawasan luar bandar ini tidak pernah ditinggalkan oleh Kerajaan Barisan Nasional terutamanya memberi tumpuan kepada pembangunan luar bandar. Sama juga di dalam Bajet 2014 ini. Kali ini kerajaan memperuntukkan RM4.1 bilion untuk pelbagai program dalam usaha untuk mempergiat pembangunan luar bandar termasuklah membaik pulih, menaik taraf 437 kilometer jaringan jalan luar bandar di seluruh negara. [Tuan Yang di-Pertua mempengerusikan Mesyuarat].